Kolima strigeto

La Kolima strigeto (Glaucidium palmarum) estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi troviĝas kiel endemio en okcidenta Meksiko.

Taksonomio kaj sistematiko
La International Ornithological Committee (IOC) traktas la Koliman strigeton kiel monotipa. Tamen, la Taksonomio Clements kaj Handbook of the Birds of the World agnoskas tri subspeciojn, la nomiga Glaucidium palmarum palmarum, G. p. oberholseri, kaj G. p. griscomi.Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto 2021HBW and BirdLife International (2020) Handbook of the Birds of the World and BirdLife International digital checklist of the birds of the world Versio 5. Disponebla ĉe:  [.xls zipped 1 MB] Alirita la 27an de Majo, 2021

Aspekto
La Kolima strigeto estas 13 ĝis 15 cm longa. Masklaj specimenoj pezas 43 ĝis 48 g kaj inoj estas notitaj kiel pli pezaj sen kvantigo. La kapo kaj dorso estas brunaj, la flugiloj plejparte grizecbrunaj, kaj la vosto pli malhele grizecbruna. La kapo havas malgrandajn malbrile blankajn makulojn. Blankaj makuloj videblas laŭlonge de la fermita flugilo kaj la vosto havas ovalajn blankajn makulojn, kiuj formas bendojn trans ĝi. La vizaĝo havas malbrile blankajn "brovojn" kaj la nuko havas paron da malhelaj "okulmakuloj". La subaj partoj estas flavecbrunaj kun larĝaj cinamkoloraj strioj.

Distribuado kaj habitato
La Kolima strigeto troviĝas en okcidenta Meksiko de centra Sonora suden ĝis Oaxaca, variante de marnivelo ĝis 1 500 m en alteco. Ĝi loĝas en pluraj specoj de arbaroj, inkluzive de dorna, tropika decidua, malaltaj tropikaj ĉiamverdaj arbaroj, kaj la pli malaltaj partoj de humidaj montaraj arbaroj. Ĝi ankaŭ troviĝas en kafplantejoj. Schulenberg, T. S. (2020). Schulenberg, T. S. (eld.). "Colima Pygmy-Owl (Glaucidium palmarum), version 1.0". Birds of the World rete. Cornell Lab of Ornithology, Ithaca, NY. doi:10.2173/bow.copowl1.01. Alirita la 6an de Septembro, 2021. 

Kutimaro
Manĝado
La Kolima strigeto estas ĉefe noktema, kvankam ĝi estas aktiva ankaŭ dumtage. Ĝi manĝoserĉas en la mezaj niveloj de la arbaro. Malmulte oni scias pri ĝia dieto, kiu supozeble konsistas el grandaj artikuloj kaj malgrandaj vertebruloj.

Reproduktado
La reprodukta fenologio de la Kolima strigeto estas esence nekonata. Oni supozas, ke ĝi estas socie monogama kaj supozeble nestas en arbaj kavaĵoj.

Voĉo

La kanto de la Kolima strigeto estas "kava hupado ... kun varia, ofte kreskanta, nombro da notoj ... [kun] ĝis 24 notoj (aŭ pli?) en [unu] serio."

Statuso
La IUCN taksis la Koliman strigeton kiel Malplej Zorgigan. Kvankam ĝia populacio ne estis nombrita, la specio estis priskribita kiel sufiĉe ofta ĝis tre ofta tra sia larĝa arealo kaj la populacio ŝajnas esti stabila.

 Referencoj 

 Field Guide to the Birds of North America. National Geographic. .
 Josep del Hoyo, ed. Handbook of the Birds of the World Vol 5. .
 David Allen Sibley. The Sibley Guide to Birds. National Audubon Society. .

 Eksteraj ligiloj 





Kategorio:Strigedoj
Kategorio:Birdoj de Meksiko